VOHRI111
కళ్లు చెదిరే వోహ్రా ఫీల్డింగ్‌
మొహాలీ: ఇండియన్‌ ప్రీమియర్‌ లీగ్‌ పదవ సీజన్‌లో కళ్లు చెదిరే మరో ఫీల్డింగ్‌ విన్యాస మిది.కింగ్స్‌ఎలెవన్‌ పంజాబ్‌ పీల్డర్‌ మనన్‌ వోహ్రా సన్‌ రైజర్స్‌ హైదరాబాద్‌తో జరిగిన మ్యాచ్‌లో అసాధ్యమను కున్న ఫీట్‌ను సాధ్యం చేశాడు.బౌండరీ లైన్‌ వద్ద బాస్కెట్‌ బాల్‌ ఆడాడు.విలియమ్సన్‌ బాదిన సిక్సర్‌ను గాల్లోనే ఆపేసి నాలుగు పరుగులు ఆదా చేశాడు. మొహాలీలో పంజాబ్‌తో జరిగిన మ్యాచ్‌లో సన్‌ రైజర్స్‌ మొదట బ్యాటింగ్‌ చేసింది.తొలి ఓవర్‌ నుంచి ధాటిగా ఆడింది.ఇన్నింగ్స్‌ 19వ ఓవర్‌లో వోహ్రా ఈ అద్భుతం చేశాడు.అయిదవ బంతిని ఇషాంత్‌ శర్మ షార్ట్‌పిచ్‌లో వేశాడు.క్రీజులో ఉన్న బ్యాట్స్‌మెన్‌ విలియమ్సన్‌ ఆఫ్‌ సైడ్‌ రెండు అడుగులు జరిగిన తన బలాన్నంతా ఉపయో గించి బంతిని లాగి కొట్టాడు.బంతి డీప్‌ మిడ్‌ వికెట్‌ వైపు గాల్లోకి లేవడంతో అందరూ సిక్స్‌ అనుకున్నారు.కానీ అక్కడే ఉన్న ఫీల్డర్‌ మనన్‌ వోహ్రా తన సత్తా చాటాడు.గాల్లోకి ఎగిరి బంతిని అందుకున్నాడు.అదుపు తప్పి బౌండరీ లైన్‌ అవతల పడిపోతానని తెలుసుకుని రెప్పపాటులో బంతిని ముందుకు విసిరి అభిమానులను విస్మయానికి గురిచేశాడు. తరువాత కిందపడి పోయాడు.దీంతో పంజాబ్‌కు నాలుగు పరుగులు ఆదా అయ్యాయి.